Lohner E

**Lohner E** – žvalgybai ir patruliavimnui skirta skraidanti valtis, Pirmojo pasaulinio karo išvakarėse sukurta Austrijos-Vengrijos imperijoje.

Vienuose šaltiniuose teigiama, kad raidė „E“ indekse nurodė į orlaivio konstruktorių Igo Etrichą, tuo metu dirbusį lėktuvą gaminusioje įmonėje „Lohner“, kituose – kad modelio konstruktoriumi buvo pats firmos savininkas Jakobas Lochneris.

Modelis „E“ – pirmoji „Lohner" sukurta skraidanti valtis. Indeksas „E“ šiam orlaiviui buvo priskirtas Austrijos karinio jūrų laivyno; gamyklinis indeksas buvo „M“. Lėktuvas buvo Leichnerio bandymas karo aviacijai pasiūlyti hidroplaną ir taip nutraukti E. Kasteljonės valdomų įmonių dominavimą šioje rinkoje.

Konstrukciškai orlaivis buvo savo laikotarpiui įprastas medinės konstrukcijos drobe trauktas pusantrasparnis biplanas. Fiuzeliažas – medinis, vienaeilis. Uodega – kiek pakelta virš fiuzeliažo. Stumiantį medinį fiksuoto žingsnio sraigtą sukęs skysčiu aušinamas varikilis buvo montuojamas už pilotų kabinos ir sparnų. Sparnai – mediniai, traukti drobe, su nedideliu strėliškumu, galuose montuotos nedidelės plūdės, eleronai – tik viršutiniuose sparnuose. Vienuose šaltiniuose sparnų ilgis nurodomas 16,20 m., kituose – viršutinių 13,00, apatinių – 8,40 m. Pilotų darbo vietos buvo įrengiamos dvivietėje atviroje kabinoje.

Pirmasis šio modelio lėktuvas (Nr. L.16), varomas 85 AG galios „Hiero" varikliu, buvo išbandytas 1913 m. lapkričio 10 d. Pagaminus 5 tokius lėktuvus į vėlesnius pradėti montuoti 100 AG galios „Mercedes" ir „Rapp" varikliai.

Serijiniai modeliai buvo neginkluoti, tačiau nuo 1915 m. sausio žvalgo kabinoje pradėta montuoti po vieną 8 mm kalibro kulkosvaidį „Schwarzlose 1907/12 M".

Sukūrus apie 40 šio modelio egzempliorių įmonė perėjo prie galingesnio modelio „L“ gamybos.

Aso piloto Gottfriedo von Banfieldo užsakymu buvo pagaminta vienaieliu 6 cilindrų 145 AG galios „Hiero" varikliu varoma vienvietė šio tipo naikintuvo versija (L.16). Ji buvo ginkluota dviem fiksuotais kursiniais kulkosvaidžiais, taip pat galėjo vežti iki 150 kg bombų. Banfieldas su šiuo lėktuvu pasiekė aštuonias pergales, kol 1916 m. lapkritį šis lėktuvas buvo sunaikintas avarijoje.

## Eksploatacija
„Lonher E“ buvo naudojamas kaip Karinio jūrų laivyno (vok. *[[k.u.k. Kriegsmarine]])* žvalgybos orlaivis, pradžioje – kaip paramos priemonė Austrijos-Vengrijos kariuomenės sausumos operacijoms Serbijos kampanijos metu.

Po Italijos Karalystės įsitraukimo į karą Antantės pusėje 1915 m. gegužės 24 d., šie lėktuvai uv o dislokuoti rytinėje Adrijos jūros pakrantėje nuo Triesto iki Dalmatijos įsukūrusiose karinio jūrų laivyno bazėse kaip priemonė padėti atremti galimą Italijos *Regia Marina* (Karališkojo laivyno) įsiveržimą.

## Operatoriai

* 
** *([[Vokiečių kalba|vok]].) Kaiserliche und Königliche Luftfahrtruppen* arba *K.u. K. Luftfahrtruppen / ([[Vengrų kalba|vengr]].) Császári és Királyi Légierő* arba *Császári és Királyi Légjárócsapatok – imperatoriškosios ir karališkosios karinės oro pajėgos*

## Techniniai duomenys

**Bendrieji duomenys**

* **[[Įgula (mašinos)|Įgula]]:** du, pilotas ir žvalgas
* **Ilgis:** 10,25 m
* **[[Sparno mojis]]:** 16,20 m
* **Aukštis:** 3,85 m
* **Svoris:**
** **tuščio:** 580 kg
** **maksimalus kilimo:** 800 kg
* **Jėgainė:** 1 × vandeniu aušinamas keturių cilindrų vienaeilis vidaus degimo variklis Hiero 85hp , 67 kW (85 AG) galios

**Skrydžio duomenys**

* **[[V greičiai|Maksimalus greitis]]:** 105 km/h (56 mazgai)
* **Skrydžio trukmė:** 4 val.
* **[[Skrydžio lubos]]:** 4 000 m
* **Kilimo laikas:**
** **į 1000 m.:** 18 min

## Bibliografija

* (EN) Angelucci, Enzo: *„Rand McNally“ karinių orlaivių enciklopedija, 1914–1980 m.* San Diego: „The Military Press“, 1983, .
* (IT) Garello, Gianfranco: *L’idroaviazione italiana nella Grande Guerra*, in *Storia Militare*, N.198 – Anno XVIII, Parma, Albertelli Edizioni Speciali, ISSN 1122-5289
* (HU Gondos László: *Repülőászok 1914–1918*. Budapest: Zrínyi Kiadó, 152–153. o. (2015). ISBN 978 963 327 634 1
* (RU) Lohner E(L,T): Уголок неба. Большая авиационная энциклопедия. Airwar.ru
* (EN) Taylor, Michael JH: *Jane’s Encyclopedia of Aviation* . London: Studio Editions, 1989,  .
* (EN) Murphy, Justin D.: Military Aircraft, Origins to 1918: An Illustrated History of Their Impact, ABC-CLIO, 2005, .
* (EN) Tucker, Spencer: *Encyclopedia of World War I*. Santa Barbara: ABC-Clio, 2005, .

## Išnašos